تمت ارشفة منتديات نبع الفرات
قصة شاب احب فتاة واصبحت من نصيب اخيه
عن لسان حال الشاب
مو بعیده گبالي لمن گبعوچ
ابیتي صارت واختلف بس النصیب
عیب ادمع یوم فرحه عرس اخوي
وعیب اصفگ راح من عندي حبیب
شحچي والعگده سوالیف اللسان
وانه الیرد اعتباري لساني
البیني والبینچ تدونه الذکریات
واني بیني وبین اخويه صواني
وچنه نتلابس سوه، بنفس الورید
والیمر شریانه من شریاني
وهيَ لا حسبه ملح ویه الصدیق
حته یختل بیچ من یلگاني
احنه نفس البیت بس حیطاني سود
ولونت حیطانکم بالواني
وعلمي علمچ والله ما ادري شگول؟
انتي خذتي مني؟ لو هو الخذاچ
مستعد احمیچ ماسه بنص حریر
بس اموتن من یصیحولي حماچ
انتي ورده وعطرچ زواگه ربیع
والخریف بلون ذهباته غراچ
وللکبر تاخذها گالوا خنگه بیك
وبین ماجاوب عليّ وشل هواچ
وین راح اکبر بعد مابیه حیل
هاي اذا مامتت باللحظه وراچ
شمعه من جابولچ الظلمه بسؤال
شلون جاوبتیهم بکامل ضواچ!؟
[صورة]